20/06/2022 | Administración LocalMunicipal
Lousame
Anuncio sobre aprobación da modificación núm.2 do Plan Estratéxico de Subvencións 2021-2023

Anuncio sobre aprobación da modificación núm.2 do Plan Estratéxico de Subvencións 2021-2023 Por medio do presente anuncio faise público que por Resolución de Alcaldía do día 15/06/2022 aprobouse a modificación núm.2 do Plan Estratéxico de Subvencións 2021-2023 do Concello de Lousame, para xeral coñecemento de calquera interesado: “M.ª Teresa Villaverde Pais, alcaldesa do Concello de Lousame, órgano competente para a adopción deste acordo, adopta o mesmo en base aos seguintes Antecedentes administrativos: – Plan Estratéxico de Subvencións do Concello de Lousame para o período 2021-2023, aprobado no Pleno corporativo do día 28.05.2021 e publicado no BOP núm.104, do 04.06.2021 – Modificación núm.1 do Plan Estratéxico de Subvencións, aprobado por Resolución da Alcaldía 599, do 20.10.2021. Publicouse no BOP núm.204, do 26.10.2022, e deuse conta ao Pleno corporativo o día 26.11.2021. Fundamentación xurídica: Primeiro. –O artigo 8.1 da lei 38/2003, do 17 de novembro, Xeral de Subvencións, en aras a mellorar a eficacia do outorgamento de subvencións, establece a necesidade de elaborar un Plan Estratéxico de Subvencións, que estableza unha conexión entre os obxectivos e efectos que se pretenden obter, cos custos previsibles e as súas fontes de financiamento, co obxectivo de axeitar as necesidades públicas a cubrir a través do outorgamento das subvencións, coas previsións de recursos dispoñibles, con carácter previo ao seu nacemento. Segundo. –En base a isto, o Pleno corporativo, na sesión Plenaria Ordinaria do día 28.05.2021, aprobou o Plan Estratéxico de Subvencións do Concello de Lousame para o período 2021-2023. O Plan Estratéxico de Subvencións foi publicado no BOP núm.104, do 04.06.2021. Terceiro. –Nas bases de execución do orzamento para o exercicio 2022 figura a dotación orzamentaria para a concesión dunha subvención nominativa á Asociación Prudencio Romo por importe de 15.000 €. Sen embargo, a dita subvención nominativa figura no Plan Estratéxico de Subvencións, cun importe de 6.000,00 €. Cuarto. –O artigo 6 do PES sinala que: “As modificacións puntuais que sexa preciso acometer nos seus tres anos de vixencia, serán competencia da Alcaldía; que deberá dar conta ao Pleno corporativo”. En base aos antecedentes e fundamentos expostos, esta Alcaldía RESOLVE: Primeiro. –Aprobar a modificación núm.2 do Plan Estratéxico de Subvencións (PES) do Concello de Lousame, para o período 2021-2023; consistente en incrementar a subvención nominativa contemplada para a Asociación Prudencio Romo, na Liña Estratéxica de Subvencións núm.4, que quedará redactada do seguinte xeito: LIÑA ESTRATÉXICA 4.–ÁREA DE CULTURA E ACTIVIDADES FESTIVAS LS 4.1 Subvencións dirixidas ás entidades en ánimo de lucro do Concello de Lousame, que organicen actividades culturais: Segundo. –Proceder á súa publicación no Boletín Oficial da Provincia e no taboleiro da sede electrónica, para xeral coñecemento. Terceiro. –Dar conta ao Pleno corporativo na vindeira sesión ordinaria que teña lugar”. Lousame, a 15 de xuño do 2022. A alcaldesa M.ª Ines Filipa Fernandez Andes Benaich